Ehdotus: neuvoston päätös, välillisten rahoituspalveluiden (FISIM) kohdentamisesta Euroopan yhteisöjen talousarvion ja sen omien varojen tarkoituksiin käytettävän bruttokansantulon (BKTL) määrittämiseksi /* KOM/2009/0238 lopull. - CNS 2009/0068 */





[pic] | EUROOPAN YHTEISÖJEN KOMISSIO | Bryssel 26.5.2009 KOM(2009) 238 lopullinen 2009/0068 (CNS) Ehdotus: NEUVOSTON PÄÄTÖS, välillisten rahoituspalveluiden (FISIM) kohdentamisesta Euroopan yhteisöjen talousarvion ja sen omien varojen tarkoituksiin käytettävän bruttokansantulon (BKTL) määrittämiseksi PERUSTELUT JOHDANTO Välilliset rahoituspalvelut (FISIM) muodostavat rahoituslaitosten (tyypillisesti pankkien) tuotosta sen osan, joka ei synny kiinteähintaisten palveluiden myynnistä vaan lainoista veloitetusta korosta, joka on säästöille maksettavaa korkoa korkeampi (korkoero). FISIMin kohdentamisesta Euroopan kansantalouden tilinpidon ja aluetilinpidon järjestelmässä (EKT-95) säädettiin 16 päivänä helmikuuta 1998 annetussa neuvoston asetuksessa (EY) N:o 448/98, jolla täydennettiin ja muutettiin 25 päivänä kesäkuuta 1996 annettua neuvoston asetusta (EY) N:o 2223/96 ja joka pantiin täytäntöön 1 päivästä tammikuuta 2005 23 päivänä lokakuuta 2002 annetulla komission asetuksella (EY) N:o 1889/2002. FISIMin kohdentamista ei kuitenkaan sovelleta automaattisesti yhteisön talousarvion ja sen omien varojen tarkoituksiin. Neuvoston asetuksen (EY) N:o 448/98 8 artiklan 1 kohdan poikkeuksen mukaan neuvosto tekee päätöksen komission ehdotuksesta yksimielisesti. Jos lisäksi havaitaan, että FISIMin kohdentaminen aiheuttaa huomattavia muutoksia BKTL:oon, 29 päivänä syyskuuta 2000 tehdyn neuvoston päätöksen 2000/597/EY, Euratom ja 7 päivänä kesäkuuta 2007 tehdyn neuvoston päätöksen 2007/436/EY, Euratom 2 artiklan 7 kohdan toisen alakohdan mukaan neuvoston on päätettävä yksimielisesti komission ehdotuksesta ja Euroopan parlamenttia kuultuaan, sovelletaanko kyseisiä muutoksia näihin päätöksiin. FISIMin kohdentamisella yhteisön talousarvion ja sen omien varojen tarkoituksiin käytettävän BKTL:n määrittämiseksi olisi merkittävä vaikutus jäsenvaltioiden arvioituihin omien varojen maksuosuuksiin, ja se muuttaisi myös molempien päätösten 3 artiklassa asetettuja maksumääräyksien ja maksusitoumuksien enimmäismääriä. Komissio katsoo tämän vuoksi, että FISIMin kohdentaminen aiheuttaa huomattavia muutoksia BKTL:oon. Sen vuoksi komissio esittää ehdotuksen neuvoston päätökseksi, jossa: – neuvoston asetuksen (EY) N:o 448/98 8 artiklan 1 kohdan perusteella 1 artiklassa määrätään, että FISIM kohdennettaisiin Euroopan yhteisöjen talousarvion ja sen omien varojen tarkoituksiin käytettävän bruttokansantulon (BKTL) määrittämiseksi – neuvoston päätöksen 2000/597/EY, Euratom 2 artiklan 7 kohdan toisen alakohdan ja 3 artiklan perusteella 2 artiklassa määrätään, että FISIMiä sovelletaan tähän päätökseen 1 päivästä tammikuuta 2005 31 päivään joulukuuta 2006 – neuvoston päätöksen 2007/436/EY, Euratom 2 artiklan 7 kohdan toisen alakohdan ja 3 artiklan perusteella 3 artiklassa määrätään, että FISIMiä sovelletaan tähän päätökseen 1 päivästä tammikuuta 2007. FISIMIN KOHDENTAMINEN YHTEISÖN OMIEN VAROJEN TARKOITUKSIIN EKT-95:tä koskevat tiedot, joissa FISIM on kohdennettu Neuvoston asetuksessa (EY) N:o 448/98 säädetään FISIMin kohdentamisesta EKT-95:ssä ja edellytetään jäsenvaltioiden toimittavan laskelmien tietoja kokeilujakson aikana (4 artikla), minkä jälkeen tiedot arvioidaan (5 artikla). Arvioinnin tulokset olivat tyydyttäviä, ja siten neuvoston asetus (EY) N:o 448/98 pantiin täytäntöön komission asetuksella (EY) N:o 1889/2002, jota sovellettiin 1 päivästä tammikuuta 2005 (2 artikla) ja joka velvoitti jäsenvaltiot kohdentamaan FISIM toimittaessaan EKT-95:tä koskevia tietoja. Kaikki jäsenvaltiot noudattivat tätä vaatimusta ensimmäisen kerran syys/lokakuussa 2008 toimittaessaan EKT-95:tä koskevia tietoja, joten komission on nyt mahdollista tehdä tämä ehdotus. FISIMin kohdentaminen omien varojen tarkoituksiin käytettävään BKTL:oon Neuvoston asetuksen (EY) N:o 448/98 8 artiklan 1 kohdassa säädetään, että tämän asetuksen säännöksistä poiketen neuvosto tekee päätöksen FISIMin kohdentamisesta yhteisön talousarvion ja sen omien varojen tarkoituksiin tapahtuvaksi BKT:n (bruttokansantuote, joka vuoden 2002 alusta korvattiin käsitteellä BKTL päätöksen 2000/597/EY, Euratom 2 artiklan 7 kohdan ensimmäisen alakohdan mukaisesti) määrittämiseksi yksimielisesti komission ehdotuksesta. Tämä tarkoittaa, että poikkeuksen nojalla neuvoston asetusta (EY) N:o 448/98, jolla EKT-95:tä muutettiin FISIMin kohdentamisen osalta, ei sovelleta omien varojen tarkoituksiin käytettävän BKTL:n määrittämiseen. Tässä ehdotuksessa (1 artikla) neuvostoa pyydetään päättämään, että FISIM kohdennettaisiin omien varojen tarkoituksiin käytettävän BKTL:n määrittämiseksi. Omien varojen tarkoituksiin on tarkoituksenmukaista käyttää uusimpia tilastollisia käsitteitä ja määritellä komission toimittama BKTL EKT-95:n yhteydessä neuvoston asetuksen (EY) N:o 2223/96, sellaisena kuin se on myöhemmin muutettuna, mukaisesti. FISIMin kohdentamisen soveltaminen päätökseen 2000/597/EY, Euratom Päätöksen 2000/597/EY, Euratom 2 artiklan 7 kohdan toisessa alakohdassa säädetään seuraavaa: ”Jos EKT-95:een tehdään muutoksia, jotka aiheuttavat muutoksia komission toimittamaan bruttokansantuloon, neuvosto päättää yksimielisesti komission ehdotuksesta ja Euroopan parlamenttia kuultuaan, sovelletaanko kyseisiä muutoksia tähän päätökseen”. FISIMin kohdentaminen kasvattaa BKTL:a keskimäärin yli yhdellä prosentilla sovellettaessa päätöksen 2000/597/EY, Euratom 3 artiklassa kuvattua menetelmää, mikä merkitsee, että artiklassa asetetut enimmäismäärät muuttuvat. Tästä syystä FISIMin kohdentaminen on päätöksen 2 artiklan 7 kohdan toisessa alakohdassa tarkoitettu muutos. Tämän ehdotuksen tavoitteena (2 artikla) on, että FISIMin kohdentamista sovelletaan päätökseen 2000/597/EY, Euratom ainoastaan vuosien 2005 ja 2006 osalta. FISIMin kohdentamisen soveltaminen päätökseen 2007/436/EY, Euratom Päätöksen 2007/436/EY, Euratom 2 artiklan 7 kohdan toisessa alakohdassa säädetään seuraavaa: ”Jos EKT-95:een tehdään muutoksia, jotka aiheuttavat huomattavia muutoksia komission ilmoittamaan BKTL:oon, neuvosto päättää yksimielisesti komission ehdotuksesta ja Euroopan parlamenttia kuultuaan, sovelletaanko kyseisiä muutoksia tähän päätökseen”. FISIMin kohdentaminen kasvattaa BKTL:a keskimäärin yli yhdellä prosentilla sovellettaessa päätöksen 2007/436/EY, Euratom 3 artiklan 3 kohdassa kuvattua menetelmää, mikä merkitsee, että artiklassa asetetut enimmäismäärät muuttuvat. Tästä syystä FISIMin kohdentaminen on 2 artiklan 7 kohdan toisessa alakohdassa tarkoitettu huomattava muutos. Tällä ehdotuksella (3 artikla) pyritään siihen, että FISIMin kohdentamista sovelletaan päätökseen 2007/436/EY, Euratom vuodesta 2007 eteenpäin. Voimaantulo Päätöksen voimaantulopäivä on 1 päivä tammikuuta 2005, joka on sama kuin komission asetuksen (EY) N:o 1889/2002 voimaantulopäivä. 2009/0068 (CNS) Ehdotus: NEUVOSTON PÄÄTÖS, välillisten rahoituspalveluiden (FISIM) kohdentamisesta Euroopan yhteisöjen talousarvion ja sen omien varojen tarkoituksiin käytettävän bruttokansantulon (BKTL) määrittämiseksi (//EY, Euratom) EUROOPAN UNIONIN NEUVOSTO, joka ottaa huomioon sekä 29 päivänä syyskuuta 2000 annetun neuvoston päätöksen 2000/597/EY, Euratom että 7 päivänä kesäkuuta 2007 annetun neuvoston päätöksen 2007/436/EY, Euratom 2 artiklan 7 kohdan toisen alakohdan, ottaa huomioon komission ehdotuksen, ottaa huomioon Euroopan parlamentin lausunnon[1], ottaa huomioon tilintarkastustuomioistuimen lausunnon[2], sekä katsoo seuraavaa: 1. Neuvoston asetusta (EY) N:o 2223/96 välillisten rahoituspalveluiden (FISIM) kohdentamisen osalta Euroopan kansantalouden tilinpidon ja aluetilinpidon järjestelmässä (EKT) täydentävän ja muuttavan 16 päivänä helmikuuta 1998 annetun neuvoston asetuksen (EY) N:o 448/98[3] 8 artiklan 1 kohdassa säädetään, että neuvosto tekee päätöksen välillisten rahoituspalvelujen (FISIM) kohdentamisesta yhteisön talousarvion ja sen omien varojen tarkoituksiin tapahtuvaksi bruttokansantuotteen määrittämiseksi. Bruttokansantuotteen käsite korvattiin bruttokansantulon (BKTL) käsitteellä vuoden 2002 alusta Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen 2000/597/EY, Euratom[4] 2 artiklan 7 kohdan ensimmäisen alakohdan mukaisesti. 2. On tarkoituksenmukaista käyttää uusimpia tilastollisia käsitteitä yhteisön talousarvion ja sen omien varojen tarkoituksiin erityisesti määritettäessä komission toimittamaa bruttokansantuloa Euroopan kansantalouden tilinpito- ja aluetilinpitojärjestelmän (EKT-95) yhteydessä. Tämän vuoksi FISIM olisi kohdennettava BKTL:n määrittämiseksi yhteisön talousarvion ja sen omien varojen tarkoituksiin. 3. Neuvoston päätöksen 2000/597/EY, Euratom 2 artiklan 7 kohdan toisessa alakohdassa säädetään, että jos Euroopan kansantalouden tilinpito- ja aluetilinpitojärjestelmään tehdään muutoksia, jotka aiheuttavat muutoksia komission toimittamaan bruttokansantuloon, neuvosto päättää, sovelletaanko kyseisiä muutoksia tähän päätökseen. Euroopan yhteisöjen omien varojen järjestelmästä 7 päivänä kesäkuuta 2007 annetun neuvoston päätöksen 2007/436/EY[5], Euratom 2 artiklan 7 kohdan toisessa alakohdassa säädetään myös, että jos Euroopan kansantalouden tilinpito- ja aluetilinpitojärjestelmään tehdään muutoksia, jotka aiheuttavat huomattavia muutoksia komission ilmoittamaan bruttokansantuloon, neuvosto päättää, sovelletaanko kyseisiä muutoksia tähän päätökseen. 4. FISIMin kohdentaminen johtaa päätöksen 2000/597/EY, Euratom 2 artiklan 7 kohdan toisessa alakohdassa tarkoitettuun muutokseen, koska se kasvattaa BKTL:a keskimäärin yli yhdellä prosentilla, mikä merkitsee, että päätöksen 3 artiklassa kuvatun menettelyn soveltaminen muuttaa kyseisessä artiklassa asetettuja enimmäismääriä. Samasta syystä FISIMin kohdentaminen johtaa päätöksen 2007/436/EY, Euratom 2 artiklan 7 kohdan toisessa alakohdassa tarkoitettuun huomattavaan muutokseen. 5. Sen vuoksi FISIMin kohdentamista olisi sovellettava päätökseen 2000/597/EY, Euratom ja päätökseen 2007/436/EY, Euratom. 6. Neuvoston asetuksen (EY) N:o 448/98 täytäntöönpanosta 23 päivänä lokakuuta 2002 annettua komission asetusta (EY) N:o 1889/2002 sovelletaan 1 päivästä tammikuuta 2005. 7. Johdonmukaisuuden vuoksi myös tätä päätöstä olisi sovellettava 1 päivästä tammikuuta 2005. Sen vuoksi FISIMin kohdentamista yhteisön talousarvion ja sen omien varojen tarkoituksiin käytettävän BKTL:n määrittämiseksi olisi sovellettava päätökseen 2000/597/EY, Euratom 1 päivästä tammikuuta 2005 31 päivään joulukuuta 2006, koska päätös kumottiin päätöksellä 2007/436/EY, Euratom 1 päivästä tammikuuta 2007. Kohdentamista olisi sovellettava päätökseen 2007/436/EY, Euratom 1 päivästä tammikuuta 2007, jolloin päätös tuli voimaan, ON PÄÄTTÄNYT SEURAAVAA: 1 artikla Välilliset rahoituspalvelut on kohdennettava yhteisön talousarvion ja sen omien varojen tarkoituksiin käytettävän bruttokansantulon määrittämiseksi. 2 artikla Välillisten rahoituspalvelujen kohdentamista 1 artiklan mukaisesti sovelletaan päätökseen 2000/597/EY, Euratom 1 päivästä tammikuuta 2005 31 päivään joulukuuta 2006. 3 artikla Välillisten rahoituspalvelujen kohdentamista 1 artiklan mukaisesti sovelletaan päätökseen 2007/436/EY, Euratom 1 päivästä tammikuuta 2007. 4 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä . Se tulee voimaan 1 päivänä tammikuuta 2005. Tehty Brysselissä Neuvoston puolesta Puheenjohtaja [1] EUVL C [...], [...], s. [...]. [2] EUVL C [...], [...], s. [...]. [3] EYVL L 58, 27.2.1998, s. 1. [4] EYVL L 253, 7.10.2000, s. 42. [5] EUVL L 163, 23.6.2007, s. 17.